****

#  РЕПУБЛИКА БЪЛГАРИЯ

#  Министерство на земеделието

#  Областна дирекция “Земеделие”-Перник

**З А П О В Е Д**

**№ РД-04-102/30.05.2022г.**

**Гр.Перник**

На основание чл.3,ал.4 от Устройствен правилник на областните дирекции „Земеделие“ във връзка с изпълнението на разпоредбите на Наредба №8121з-647/2014г. за правилата и нормите за пожарна безопасност при експлоатация на обектите и Наредба № 8121з-968/2014г. за правилата и нормите за пожарна безопасност при извършване на дейности в земеделски земи, във връзка с повишаване на опасността от възникването на пожари в земеделски земи и с цел подобряване на превантивната дейност и намаляване до минимум на вредните последствия и щетите от тях

**ОБЯВЯВАМ:**

1. ПОЖАРООПАСЕН СЕЗОН при извършване на дейности в земеделските земи на територията на област Перник
2. Забранява се изгарянето на стърнища и други растителни отпадъци от селскостопанската дейност в земеделските земи, съгласно чл.6, ал.1,т.2 от Закона за опазване на земеделските земи
3. При извършването на земеделска дейност земеделските стопани са длъжни да спазват разпоредбите на Наредба №8121з-647/2014г . за правилата и нормите за пожарна безопасност при експлоатация на обектите и Наредба № 8121з-968/2014г. за правилата и нормите за пожарна безопасност при извършване на дейности в земеделски земи, да не допускат възникването на пожари и нанасяне на щети на земеделски земи, горски територии, земеделска продукция, селскостопански инвентар, техника и сграден фонд.
4. При осъществяването на дейности в земеделските земи, земеделските стопани са длъжни да използват техника, преминала годишен технически преглед, изправна и притежаваща технически средства за пожарна безопасност, както и да притежават умения за работа с наличните пожаротехнически средства.

Настоящата заповед да се обяви на електронната страница на ОД“Земеделие“ Перник, на информационните табла на общинските служби по земеделие, за сведение и изпълнение от земеделските стопани, да се изпрати за сведение на общините, областна администрация и РДПБЗН Перник

**ДЕСИСЛАВА ФИГЕРОА /п/**

**ДИРЕКТОР**

**ОД“ЗЕМЕДЕЛИЕ“ ПЕРНИК**